 

בית הדין הצבאי המחוזי

**מחוז שיפוטי דרום**

**בפני השופט: סא"ל סבסטיאן אוסובסקי**

**בעניין: התובע הצבאי (ע"י ב"כ, קמ"ש תומר פרלשטיין)**

**נגד**

**הנאשם: ח/XXX טוראי ד' מ' (ע"י ב"כ, סגן מישל צ'רניחובסקי)**

**הכרעת – דין**

על פי הודאתו מורשע הנאשם בעבירה של החזקת סם מסוכן ושימוש בסם מסוכן (שני פרטי אישום) לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, בהתאם לכתב האישום ולפרטים הנוספים.

**ניתנה היום, כ''ו בטבת התשפ"ג, 19.01.2023, והודעה בפומבי ובמעמד הצדדים.**

\_\_\_\_\_( - )\_\_\_\_\_

שופט

**מחוז שיפוטי דרום**

**בפני השופט: רס"ן (במיל') חיים פס**

**בעניין: התובע הצבאי (ע"י ב"כ, סגן בר פרץ)**

**נגד**

**הנאשם: ח/XXX טוראי ד' מ' (ע"י ב"כ, סגן מישל צ'רניחובסקי)**

**גזר - דין**

הנאשם הורשע ביום 19.01.2023 על פי הודאתו בעבירות של החזקת סם מסוכן ושימוש בסם מסוכן (שני פרטי אישום). הצדדים הגיעו להסדר טיעון גם ביחס לעונש והתקבלה גם חוות דעת חיובית לביצוע עבודות צבאיות. שמעתי את טיעוני הצדדים ועתירתם לכבד את ההסדר ואף שמעתי את הנאשם עצמו.

מחד מעשיו של הנאשם יש בהם חומרה לא מבוטלת מנגד יש להביא בחשבון את נסיבותיו האישיות המורכבות של הנאשם כפי שפורטו לעיל. ההסדר שהוצג בפני של שני הצדדים אינו חורג באופן חריג מרמות הענישה ויש בו להביא את כלל השיקולים בחשבון.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **שישים (60) ימי מאסר לריצוי בפועל, שיימנו החל ביום מעצרו.**
2. **שלושים (30) ימי מאסר בדרך של עבודה צבאית. הנאשם ירצה את עונש זה בתנאים של יחידה סגורה מיום א' בשעה 10:00 עד יום ה' בשעה 14:00 ללא סופ"ש ביחידה מרה"ס 6023 צריפין.**
3. **עונש מאסר מותנה בן שישים (60) ימים למשך שנתיים (2), שלא יעבור עבירה לפי פקודת הסמים המסוכנים [נוסח חדש], התשל"ג-1973.**
4. **עונש מאסר מותנה בן ארבעים וחמישה (45) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
5. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום החל מיום סיום ריצוי עונש המאסר. הנאשם הצהיר בפי באת כוחו כי אין ברשותו רישיון נהיגה ועל כן לא נדרשת הפקדתו ומניין ימי הפסילה יחל כאמור החל מיום סיום ריצוי עונש המאסר.**

**זכות ערעור כחוק.**

**ניתן היום, י"ח בשבט התשפ"ג, 09.02.2023, והודע בפומבי ובמעמד הצדדים.**

\_\_\_\_\_( - )\_\_\_\_\_

שופט